burgasdotpro/wikipedia huggingface dataset:
American wire gauge

American wire gauge (AWG - "americká káblová miera") je štandardom prierezu neželezných vodičov a káblov používaných v elektropriemysle a v elektronike. Používa sa hlavne v USA a Kanade, ale používajú ho aj ázijskí výrobcovia vodičov a káblov. V Európe sa používa metrický systém podľa IEC 60228.
Vyššie číslo AWG znamená menší priemer vodiča. Takéto označovanie súvisí s výrobou vodiča - postupným tvarovaním. Vodič sa vyrába preťahovaním, alebo valcovaním zo základnej tyče. Každá tvarovacia operácia znamená tenší vodič. Číslo AWG je teda úmerné počtu tvarovacích operácií.
Vzorec.
Podľa definície AWG číslo 36 má priemer 0.005 palca (inch), a AWG číslo 0000 má priemer 0.46 palca. Pomer medzi týmito dvoma veľkosťami je 92, a medzi nimi je 38 veľkostí, s ekvivalentným pomerom medzi každými susediacimi pármi veľkostí (40 rôznych veľkostí zodpovedá 39 veľkostiam). (Veľkosti s viacerými nulami sa sa označujú aj počtom núl 00000 = 5/0). Potom priemer "n" AWG drôtu je:
a jeho prierez v palcoch (inch) je:
Pre "m"/0 AWG, použi "n" = −("m"−1) vo vzorci. Napr. pre č. 0000 alebo 4/0, použi n = −3.
Pomer priemerov medzi susediacimi veľkosťami je 39-ta odmocnina z 92, alebo približne 1,122932197. Pomer priemerov s rozdielom AWG čísla 6 (napríklad 12 a 18) je potom 1,1229 na 6 = 2,005. S presnosťou lepšou ako jedno percento, teda dvojnásobnému priemeru zodpovedá drôt s číslom o 6 menším (napríklad 18AWG a 12AWG) a dvojnásobnému prierezu drôt s číslom o 3 menším, lebo 6 = 3 × 2 (dva káble 18AWG majú prierez ako jeden 15AWG ). Pretože odpor závisí priamo úmerne od dĺžky a nepriamo úmerne od prierezu bude mať drôt 15AWG rovnaký odpor ako dvojnásobne dlhý drôt 12AWG. Pretože vodivosť hliníka je 61% vodivosti medi bude mať hliníkový drôt odpor skoro presne taký ako o 2 AWG čísla vyšší medený, pretože pomer prierezov je 62,9% (napr. 20AWG Al a 22AWG Cu).
Tabuľka AWG a korešpondujúce veľkosti.
Tabuľka ukazuje vzťah AWG, priemeru, prierezu, odporu pre jednojadrové medené vodiče a ich prúdovú zaťažiteľnosť.
(*)s izoláciou
Stĺpec "približný ekvivalent prameňa metricky" zobrazuje počet vodičov prameňa / priemery vodičov z ktorých sa prameň skladá. Ak kábel je medzi dvoma hodnotami je pri ňom znak &lt;&gt;.
V severoamerickom elektropriemysle sa vodiče väčšie ako 4/0 AWG štandardne udávajú v plošnej miere (kcmil), kde 1 kcmil = 0.5067 mm² (mil, je jednotka dĺžky zodpovedajúca 0.001 palca (inch) - čiže "milli-inch"). 
Mimo Severnej Ameriky, sa vodiče používané v elektropriemysle zvyčajne udávajú ako prierez (plocha) v mm². Toto je definované v norme IEC 60228.
S označovaním AWG v zmysle prierez elektrického vodiča sa u nás môžeme stretnúť aj vo výpočtovej technike.
Pozri aj.
Conductors of insulated cables
Šinigami

Šinigami (jap. 死神; znamená: "Boh smrti" alebo "Anjel smrti") je v japonskej kultúre označenie pre personifikáciu smrti (v západnej kultúre to znamená "zubatá").
Šinigami v náboženstve.
Je to označenie bohov, ktorí majú do činenia so smrťou. Ich úlohou je priviesť do sveta mŕtvych duše, ktoré sú ešte zviazané so svetom živých. Pritom sa musí brať na vedomie, že japonský výraz "Kami" treba chápať odlišne ako pojem "boh" v západnej kultúre. Preto sa pre šinigami hodí pomenovanie Boh smrti či Duch smrti. Šinigami sa nechápe ako všemohúci.
Šinigami v kultúre.
Priame šinigami.
V japonskej populárnej kultúre vystupujú Šinigami predovšetkým ako postavy v anime a mangách. Objavujú sa v nasledujúcich dielach:
Nepriame šinigami.
Postavy spájané so smrťou sú tiež bežne prezývané "šinigami" v nasledujúcich dielach:
Georgij Michajlovič Grečko

Georgij Michajlovič Grečko (; * 25. máj 1931, Leningrad – † 8. apríl 2017, Moskva) bol sovietsky kozmonaut, ktorý sa zúčastnil viacerých vesmírnych letov a dlhodobých pobytov na staniciach Saľut 4, Saľut 6 a Saľut 7.
Život.
Mladosť a výcvik.
V čase vojny ho rodičia poslali k babičke do Černigova. Postupne absolvoval rôzne školy cez strednú až k fakulte mechaniky a začal pracovať v konštrukčnej kancelárii Sergeja Pavloviča Koroľova. Ten ho odporučil na výcvik kozmonautov a v roku 1966 sa medzi nich dostal. Hneď na začiatku výcviku sa však zranil a tak sa ďalej venoval hlavne štúdiu. Obhájil diplomovú prácu s témou cesty na Mesiac a po uzdravení a lekárskych testoch sa do výcviku vrátil. Bol určený za náhradníka letu Sojuzu 9 v roku 1970. V roku 1975 už do vesmíru letel.
Lety do vesmíru.
Prvý let na Sojuze 17 absolvoval s kozmonautom Gubarevom na stanicu Saľut 4. Štartovali z Bajkonuru. NA orbite strávili mesiac.
O dva roky neskôr letel na Sojuze 26 s Romanenkom na orbitálnu stanicu Saľut 6. Tam sa okrem iných stretli s česko-slovenským kozmonautom Vladimírom Remekom. Grečko sa na Zem vrátil v lodi Sojuz 27 po troch mesiacoch strávených vo vesmíre, čo bol vtedy svetový rekord.
O osem rokov neskôr letel na osem dní so Sojuzom T-14 na stanicu Saľut 7. 
Po letoch.
V rámci výcviku sa zúčastnil niekoľkých expedícií do Pamíru a na Sibír, pretože tam získané znalosti boli využité pri snímkovaní zadaných oblastí z vesmíru a ďalším výskumným úlohám. V roku 1978 bol pozvaný aj do Česko-Slovenska, kde o. i. 27. apríla získal Zlatú hviezdu hrdinu ČSSR. Bol dvojníkom pre sovietsko-indickú posádku. V roku 1984 obhájil dizertáciu o optických výskumoch zemskej atmosféry a získal titul doktora fyzikálno-matematických vied. Bol ženatý a mal dve deti. Zomrel vo veku 85 rokov dňa 8. apríla 2017 v Moskve.
Trbovlje

Trbovlje je mesto v Slovinsku zhruba v strede krajiny pomerne blízko Ľubľany. Má rozlohu a žije tu 18 248 obyvateľov.
Mesto je známe hlavne vďaka svojim zásobám uhlia. Miestna uhoľná elektráreň má najvyšší komín v Európe, vysoký 360 metrov. Nachádza sa tu aj cementáreň, mestom neprechádzajú žiadne hlavné ťahy.
Van Gogh Museum

Van Gogh Museum (doslova "Van Goghovo múzeum") je holandské múzeum vystavujúce obrazy maliara Vincenta van Gogha a jeho súčasníkov. Nachádza sa na námestí Museumplein v Amsterdame.
Zbierka.
Múzeum má viac ako 200 obrazov Vincenta van Gogha zo všetkých období a 400 kresieb. Medzi hlavné vystavené diela patria "Jedáci zemiakov", "Vincentova spálna v Arles" a verzie "Slnečnic". Múzeum tiež uchováva väčšinu listov Vincenta van Gogha. Zbierka sa neustále rozširuje a dnes sú v nej zastúpení svojimi dielami Alma-Tadema, Bernard, Boulanger, Breton, Caillebotte, Courbet, Couture, Daubigny, Denis, Gauguin, Israëls, Jongkind, Manet, Mauve, Millet, Monet, Pissarro, Puvis de Chavannes, Redon, Seurat, Signac, Toulouse-Lautrec, van Dongen a von Stuck.
Stedelijk Museum

Stedelijk Museum (doslova Mestské múzeum) je galéria moderného a súčasného výtvarného umenia nachádzajúca sa v holandskom Amsterdame na námestí Museumplein.
Zbierka.
V galérii Stedelijk Mueum sú zastúpené všetky hlavné prúdy moderného umenia. Výtvarní umelci klasickej moderny, ako napríklad (Pablo Picasso, Claude Monet, Pierre Auguste Renoir, Paul Cézanne, Vasilij Kandinskij, Marc Chagall), či (Piet Mondrian, Theo van Doesburg a Gerrit Rietveld) patriaci k hnutiu De Stijl, rovnako ako Karl Appel, Constant a Corneille patriaci k hnutiu CoBrA . Kazimir Malevič je zastúpený 29 obrazmi. Zbierka SM obsahuje aj diela nemeckého expresionizmu, amerického pop artu, video artu (Nam June Paik, Bruce Nauman), Arte Povera, súčasných Nemckých výtvarných umelcov (Reinhard Mucha, Anselm Kiefer, Georg Baselitz, Markus Lüpertz, A. R. Penck) a aktuálne britské umenie (Gilbert &amp; George, Damien Hirst).
Tovarna avtomobilov Maribor

Tovarna avtomobilov Maribor bol slovinský komerčný výrobca vozidiel v Maribore. Spoločnosť bola založená v roku 1947, po druhej svetovej vojne sa stala vedúcou spoločnosťou vo svojom odvetví v bývalej Juhoslávii. V 80. rokoch sa objavili finančné problémy a v roku 1996 zanikla. V roku 2001 vznikla spoločnosť Tovarna vozil Maribor (TVM), ktorá sa javí ako jej pokračovateľ.
Vozidlá jazdiace na Slovensku.
Najčastejšie sa stretnete s vozidlami od firmy TAM BUS v Bratislave, kde dopravný podnik začiatkom 90. rokoch 20. storočia začal uvažovať o obnove vozidlového parku. Vozidlá Tam Bus v tej dobe spĺňali ekologické parametre a tak sa nimi čiastočne obnovil vozidlový park. Slovinská firma plánovala výstavbu závodu na výrobu autobusov aj v Bratislave. V roku 1997 mal začať produkovať prvé autobusy a ročne by vyrábal tento závod do 200 kusov. Nakoniec pre finančné ťažkosti firmy sa tento zámer neuskutočnil. Vozidlá firmy (TVM) neprevádzkuje ani jeden dopravný podnik na Slovensku. A to aj preto lebo vozidlá od TVM nie sú v mestskej verzii, ale len turistickej, medzimestskej a letiskovej úprave.
Bratislava
Banská Bystrica
Košice
Prešov
TAM

TAM môže byť skratka pre:
Parameter

Parameter je veličina charakterizujúca systém alebo proces, napr. stav, typická vlastnosť, charakteristická veličina, merateľná charakteristika, hodnota, veličina výkonu, úroveň, veličina majúca stálu hodnotu.
Napr. parameter auta (farba, rýchlosť, zrýchlenie, spotreba), parameter kábla (priemer, materiál, elektrický odpor, dĺžka)
Matematicky dané parameter je konštanta, ktorá sa mení.
Dimenzovanie

Dimenzovanie je dávanie niečomu správnu či vyhovujúcu dimenziu či rozmer.
V technickej praxi sa týmto výrazom označuje určenie takých rozmerov výrobku alebo zariadenia, aby vyhovovali účelu, na ktorý sú navrhnuté. Napr. dimenzovať most znamená určiť jeho parametre tak, aby vyhovoval zaťaženiu, pre ktoré je určený.
Osrednjeslovenska regija

Osrednjeslovenska regija (doslova "Strednoslovinský región") je jedna zo štatistických administratívnych jednotiek Slovinska. V roku 2005 tu žilo 500-tisíc obyvateľov. Nachádza sa v centrálnej časti Slovinska a leží tu hlavné mesto Ľubľana.
Štátny ústav pre kontrolu liečiv

Štátny ústav pre kontrolu liečiv, v skratke ŠÚKL, je orgán štátnej správy Slovenskej republiky a rozpočtová organizácia zriadená Ministerstvom zdravotníctva. Sídli na Kvetnej ulici 11 v Bratislave.
Pôsobnosť ŠÚKL.
Štátny ústav je orgánom štátnej správy na úseku humánnej farmácie a drogových prekurzorov. Štátny ústav je rozpočtová organizácia a na jeho čele je riaditeľ, ktorého vymenúva a odvoláva minister zdravotníctva.
Štátny ústav:
Inšpektori štátneho ústavu, ktorí vykonávajú inšpekciu podľa odseku 2 písm. a), musia byť zamestnancami štátneho ústavu v štátnozamestnaneckom pomere. 
Štátny ústav na svojom webovom sídle sprístupňuje
Laran

Laran bol v etruskej mytológii boh vojny. Zobrazovali ho ako nahého, mladého muža s helmou a oštepom. Laranovou ženou bola Turan.
Fábregas

Fábregas je priezvisko, ktoré môže mať aj:
Turan (mytológia)

Turan bola v etruskej mytológii bohyňa lásky a života, patrónka mesta Velch. V umení sa väčšinou zobrazuje ako mladé dievča s krídlami. Holuby a čierne labute boli jej posvätné zvieratá. Bytosti, ktoré ju sprevádzali sa nazývali Lasy (sing. Lar).
Bola totožná s rímskou Venušou a s gréckou Afroditou. Jej meno je odvodené z etruského slova "turan" "vládnuť".
Nova Gorica

Nova Gorica () je mesto v Slovinsku na západe krajiny pri hranici s Talianskom. Má rozlohu 309 km², v meste žije 13 852 obyvateľov, s predmestiami 22-tisíc a v celej obci 35 640. Je to nové mesto, postavené v roku 1948, kedy parížska mierová zmluva vytvorila novú hranicu medzi bývalou Juhosláviou a Talianskom, čím sa mesto Gorizia ocitlo mimo Juhoslávie.
Turms

Turms bol v etruskej mytológii totožný s gréckym Hermesom, bohom obchodu.
Gorica

Gorica () je talianske historické mesto v regióne Furlansko-Júlske Benátky, v provincii Udine na úpätí Álp. 
Do roku 1918 to bola metropola rakúskej korunnej krajiny Kniežacie grófstvo Gorica a Gradisca, a mala zároveň postavenie štatutárneho mesta. Po skončení prvej svetovej vojny mesto i s celou korunnou krajinou získalo Taliansko. V roku 1947 bolo mesto na základe Parížskej zmluvy rozdelené medzi Juhosláviu, ktorá získala malú čať na východe a začlenila ju do Slovinska (tu bolo vybudované nové mesto Nova Gorica), a Taliansko, ktorému zostala väčšina pôvodného mesta.
Selvans

Selvans bol v etruskej mytológii boh lesov, príbuzný s rímskym Silvanom.
Maris

Maris (, ) môže byť:
Sethlans

Sethlans bol v etruskej mytológii boh ohňa, totožný s gréckym Hefaistom.
Turan

Turan môže byť:
Kábel

Kábel je jeden alebo viacero drôtov (vodiča) v jednom zväzku. Zväzok sa dá vytvoriť obkrútením alebo spoločným obalom (napr. izoláciou). Kábel môžu tvoriť aj nekovové materiály (optický kábel). 
Vnútorné žily kábla môžu tvoriť samostatné (plné) drôty alebo lanká (vytvárajú sa obkrúcaním niekoľkých tenkých drôtov okolo seba). Lanko je voči mechanickému namáhaniu odolnejšie (naťahovanie, ohýbanie, krútenie), ako samostatný drôt.
Na prenos elektrickej energie sa jednotlivé žily kábla navzájom izolujú (izolácia - vrstva zvyčajne s vysokým elektrickým odporom, nevodivá najčastejšie z rôznych druhov plastu). Izolácia chráni kábel elektricky a mechanicky. Vonkajšia izolácia proti mechanickému poškodeniu na veľmi namáhané káble sa nazýva pancier (zvyčajne kovový obal). Izolácia kábla zabraňujúca vysokofrekvenčnému rušeniu alebo vyžarovaniu sa nazýva tienenie (tvorí ju opletenie drôtenou sieťovanou alebo kovovou fóliou).
Káble sa vyrábajú v rôznych formách a úpravách, podľa spôsobu ich použitia. Viazané, pletené, krútená dvojlinka, súmerné (koaxiálne)... Druhy káblov nesú zvyčajne názov podľa použitia (telefónny, sieťový, vysokofrekvenčný, silový ...)
Manažérsky informačný systém

Manažérsky informačný systém (MIS) možno definovať ako informačný systém na manažérskom stupni riadenia organizácie, ktorý slúži funkciám plánovania, kontroly a rozhodovania poskytovaním pravidelných prehľadov a hlásení o výnimočných situáciách. Tieto systémy využívajú funkcionalitu BI systémov.
Manažérsky informačný systém je systém pozostávajúci zo zamestnancov, technických a programových prostriedkov na zabezpečenie zhromažďovania, prenosu, ukladania, výberu, spracovania, distribúcie a prezentácie informácií pre potrebu rozhodovania tak, aby riadiaci pracovníci mohli vykonávať svoje riadiace funkcie vo všetkých zložkách riadiaceho systému.
Zložky MIS.
Zložky informačného systému sú:
Bovden

Bovden (iné názvy pozri nižšie) je špeciálny typ kábla slúžiaci na prenos mechanickej energie ťahom alebo krútením. Názov získal podľa svojho vynálezcu Franka Bowdena. 
Definícia bovdenu podľa normy STN 02 8481 znie: "Bovdenová hadica - kovová ohybná hadica vyrobená z oceľového patentovaného drôtu zvinutím do skrutovnice. Závity hadice sú vinuté s predpätím a tesne k sebe priliehajú. Na povrchu je nanesený plastový povlak, na ktorom môže byť opletenie z oceľového pozinkovaného drôtu." 
Názvy.
Názvy sú: bovden, bovdenová hadica, lanovod, bovdenové lanko, Bowdenovo lanko, bowden, bowdenové lanko, bowdenová hadica, Bowdenova hadica, poddajné lanko, lankové "tiahlo"/ťahadlo.
Konštrukcia.
Bovden sa skladá z pružného obalu, v ktorom sa pohybuje ohybné jadro (lanko, drôt…). Obal je z tvrdého a odolného materiálu, najčastejšie tesne vinutá oceľová pružina alebo vinutý oceľový pás. Obal bovdenu musí byť do určitej miery ohybný. Často býva obal potiahnutý izoláciou proti prachu a vode. Niekedy je izolovaná aj jeho vnútorná časť na zníženie trenia. Jadro je tvorené lankom alebo drôtom, obvykle z ocele. Keďže jadro sa po celej dĺžke trie o obal, musí sa pravidelne mazať alebo použiť výstelka s klznými vlastnosťami.
Bovden slúži na prenos mechanickej energie ťahom alebo krútením lanka. Obal slúži na mechanické vedenie lanka. Obal je obvykle mechanický upevnený o pevnú časť stroja. Pohyb lanka je obmedzený len na malé vzdialenosti. Spätný pohyb zabezpečuje vratná pružina. 
Najznámejšie využitie bovdenu je na bicykloch (ovládanie bŕzd a radenie…), automobily (náhon tachometra, ručná brzda, ovládanie zámku kapoty…), motocykle, ručné obrábanie kovov (rotačný pohyb obrábacieho stroja je bovdenom prenesený do rukoväte k brúsnemu nástroju), mechanické diaľkové ovládanie spúšte fotoaparátu…
Peter Weiss (spisovateľ)

Peter Weiss (* 8. november 1916, Nowawes pri Postupime, Nemecko – † 10. máj 1982, Štokholm, Švédsko) bol nemecký spisovateľ, výtvarník a filmový režisér.
Od roku 1918 mal aj československé občianstvo.
V roku 1934 odišiel z Nemecka do Londýna, kde študoval na Polytechnic School of Photography, v rokoch 1936 – 1938 žil v Prahe, kde študoval výtvarne umenie. Od roku 1939 žil vo Švédsku.
Dielo.
Okrem literárnej tvorby režíroval niekoľko experimentálnych filmov, pracoval ako výtvarník a ilustrátor – kolážista. Jeho výtvarne práce boli ovplyvnené surrealizmom.
Drôt

Drôt je valcovitý predmet s malým priemerom a veľkou dĺžkou, vyrobený z kovu.
Drôt sa vyrába pre jeho:
Drôt sa vyrába postupným tvarovaním zo základnej tyče za tepla, alebo za studena – valcovaním a (alebo) preťahovaním, alebo kontinuálnym odlievaním (hrubšie drôty, napr. pre stavebné účely) a jeho následným valcovaním.
Materiál pre výrobu drôtu závisí na jeho ďalšom použití (oceľ, meď, hliník, olovo, zinok, mosadz...). Pre použitie oceľového drôtu vo vonkajšom prostredí sa vyrába povrchovo upravený drôt (pokovovaný, najčastejšie pozinkovaný).
Elektrické drôty – ako finálny výrobok sa vyrábajú v normalizovaných rozmeroch (prierezoch). Obvykle sa upravujú nalakovaním (pre transformátory, cievky a pod...), alebo sa potiahnu elektrickou izoláciou (dielektrikum) – izolovaný drôt. Medené drôty sa pre zlepšenie chemickej odolnosti a pre lepšiu priľnavosť pri spájkovaní cínujú.
Karim Guédé

Karim Guédé (* 7. január 1985, Hamburg, Nemecko) je bývalý slovenský futbalový obranca a defenzívny záložník.
Životopis.
Narodil sa v nemeckom meste Hamburg togskej matke a francúzskemu otcovi. Tu vyrastal a vyštudoval sociálnu pedagogiku.
Po tom, čo prešiel mládežníckymi výbermi SC Hamm 02 a FC St. Pauli začal svoju seniorskú kariéru v treťoligovej Concordii Hamburg. V roku 2004 prestúpil do slávnejšieho Hamburgeru SV, kde však nastupoval len za rezervný tím. V roku 2006 prestúpil do petržalskej Artmedie, v drese ktorej hrával do zimnej prestávky sezóne 2009/10.
Kariéra.
Hráva na pozícií defenzívneho štítu zálohy. V drese Artmedie získal v sezóne 2007/08 Slovenský pohár a víťazstvo v Corgoň lige. V lete 2009 sa skončil Guédému kontrakt s MFK Petržalka. Pôvodne mal odísť do gréckej Škody Xanthi (v minulosti tu hral Juraj Buček), ale nakoniec z toho nič nebolo a nemecký rodák ostal v Petržalke. Po postupnom odchode hráčov z Petržalky sa Guédé stal jedným z viacerých hráčov, ktorý prestúpili do Slovanu Bratislava. V drese Slovanu vyhral v roku 2010 Slovenský pohár, v nasledujúcej sezóne pomohol k postupu v Pohári UEFA cez Crvenu zvezdu Belehrad.
Reprezentácia.
Guédé bol v roku 2006 v širšej nominácii na majstrovstvá sveta, ale kvôli zraneniu nakoniec nebol nominovaný. Niektoré zdroje uvádzajú, že má na svojom konte má jediný reprezentačný štart, v prípravnom zápase s , ktorý sa skončil 0-0. Mohol by čoskoro získať slovenské občianstvo a tak reprezentovať Slovensko. V lete roku 2011 uplynie päťročná lehota po ktorej podľa FIFA pravidiel môže reprezentovať krajinu nového občianstva. Reprezentačný tréner Vladimír Weiss sa pre Denník SME vyjadril, že Guédé by mohol reprezentovať Slovensko v kvalifikácii na ME 2012. 21. júla 2011 sa Karim Guédé stal právoplatným občanom Slovenska. 
Po návrate z prvého kvalifikačného zápasu o postup na Majstrovstvá sveta 2014 v Litve porušil po príchode na Slovensko spolu s ďalšími troma spoluhráčmi večierku.
Lukáš Krivošík

Lukáš Krivošík (* 1983, Bojnice) je slovenský novinár, v súčasnosti redaktor Konzervatívneho denníka Postoj.
Vyštudoval Právnicku fakultu UK v Bratislave. Počas štúdia bol čitateľom internetového magazínu Pravé Spektrum, ktoré viedol Martin Hanus. V roku 2003 preň začal písať a neskôr sa stal jeho šéfredaktorom. V závere štúdia prispieval do viacerých periodík, napr. .týždňa, aktualít.sk či katolíckej revue Impulz. 
Po štúdiu naďalej publikoval – v .týždni sa venoval ekonomickým témam, pre aktuality.sk písal komentáre. V roku 2012 bol spolu s kolegami z .týždňa Evou Čobejovou, Martinom Hanusom a Jozefom Majchrákom špeciálne ocenený Novinárskou cenou. V roku 2017 prešiel do Postoja. 
Krivošík je ženatý, má jedno dieťa, žije v Pezinku.
Boris Kudlička

Boris Kudlička (* 5. december 1972, Ružomberok) je slovenský scénograf.
Počas štúdia na Katedre scénického a kostýmového výtvarníctva na Vysokej škole múzických umení v Bratislave (1990-1996) využil aj možnosť študijného pobytu na Akadémii výtvarných umení v Groningene v Holandsku. Po ukončení štúdia, debutoval v Balete SND scénickou výpravou k baletu Oskara Nedbala "Z rozprávky do rozprávky" (1996, réžia: Ján Ďurovčík a Igor Holováč). V roku 1995 sa stal asistentom Andrzeja Kreutz Majewského v Národnej opere vo Varšave. Od roku 1996 tu pracuje ako samostatný scénograf. V rokoch 2005 až 2006 zastával funkciu hlavného scénografa Veľkého divadla vo Varšave. Vytvoril tu scénické návrhy pre baletný večer s názvom "Poľský triptych", Rossiniho operu "Tancredi", Pucciniho "Madama Butterfly", Szymanowského "Kráľa Rogera", Verdiho "Othella", Čajkovského "Eugena Onegina" a Mozartovho "Dona Giovanniho". V roku 2003 vytvoril scénu k Čajkovského opere "Piková dáma" v berlínskej Staatsoper. 
Taktiež sa vracia na Slovensko, kde pre Slovenské národné divadlo vytvoril výpravu k baletu Henricha Leška "Rasputin". Tá bola ocenená cenou DOSKY 2003 za najlepšiu scénografiu sezóny. O rok neskôr vytvoril v Slovenskom národnom divadle ďalšiu výpravu pre balet "Spartakus" od Arama Chačaturjana. Spolupracuje s domácimi a svetovými divadelnými režisérmi, predovšetkým s Mariuszom Trelińským, ale i s Keithom Warnerom, Dalom Duisingom. Trelińského a Kudličkovu inscenáciu "Madama Butterfly" a Bohému uviedol Plácido Domingo v opere vo Washingtone a ich "Dona Giovanniho" v Los Angeles.
Boris Kudlička v roku 2007 dostal zlatú medailu na Pražskom quadriennale. O rok neskôr bol menovaný generálním komisařem Pražského Quadriennale 2011, je zodpovedný aj za svetelno-zvukovú sekciu tohto medzinárodného divadelného podujatia.
V roku 2009 dostal Boris Kudlička Ceny Nadácie Tatrabanky v kategórii divadlo.
Marcel Dúbravec

Marcel Dúbravec (* 24. október 1948, Ružomberok – † 27. apríl 2006, Ružomberok) bol slovenský maliar, grafik a ilustrátor.
Životopis.
Základnú školu a ľudovú školu umenia navštevoval v Ružomberku. V rokoch 19671973 študoval na Vysokej škole výtvarných umení v Bratislave u profesorov Albína Brunovského, Vincenta Hložníka a Oresta Dubaya.
Tvoril a pedagogicky pôsobil v rodnom Ružomberku, kde bol spoluzakladateľom Školy úžitkového výtvarníctva, no spolupracoval aj s Katedrou výtvarného umenia Pedagogickej fakulty Katolíckej univerzity a s ľudovou školou umenia. Tvoril monumentálne realizácie v architektúre, knižné ilustrácie, zátišia a krajinky. Inšpiráciu nachádzal najmä v liptovskej a oravskej prírode. Realizoval individuálne aj kolektívne výstavy.
Osobný život.
S manželkou Katarínou, rod. Tabakovou, neskoršou riaditeľkou ružomberskej Galérie Ľudovíta Fullu mal tri deti – Katarínu, Róberta a Marcela, ktoré sa venujú architektúre a výtvarnému umeniu.
Lawrence Parsons

Lawrence Parsons (* 17. november 1840 – † 30. august 1908) bol írsky astronóm.
Boris Valentinovič Volynov

Boris Valentinovič Volynov (; * 18. december 1934, Irkutsk) je bývalý sovietsky kozmonaut. Zúčastnil sa letov Sojuz 5 a Sojuz 21
Cessna

Cessna je americký výrobca lietadiel s hlavným strediskom sídliacim vo Wichite v Kansase. Vyrába lietadlá všeobecného letectva, s primárnou špecializáciou malých lietadiel, piestovo poháňaných lietadiel a stredne veľkých obchodných prúdových lietadiel.
História.
História spoločnosti sa začala písať v júni roku 1911, keď Clyde Cessna, farmár v meste Rago, postavil lietadlo z dreva a textilu a stal sa tak prvou osobou, ktorý vybudoval a preletel na svojom lietadle vzdialenosť medzi riekou Misssissippi a Rocky Mountains. 
Clyde Cessna začal s výrobou v v Enide, v Oklahome. Keď mu banka odmietla dať pôžíčku na výrobu lietadiel, presťahoval sa do Witchity.
V roku 1924, Cessna začal spolupracovať s Lloydom Steamanom a Walterom Beechom s ktorými založil spoločnosť Travel Air Manufacturing Corporation, ktorá sa sústreďovala na výrobu dvojplošníkov.
V roku 1927 odišiel zo spoločnosti Travel Air a založil vlastnú spoločnosť "Cessna Aircraft Company", ktrorej výroba sa sústreďovala na výrobu jednoplošníkov. Prvé lietdalo od tejto spoločnosti vzlietlo 13.augusta 1927.
V rokoch 1932-1934, Cessna Aircraft Company pozastavila výrobu pre jej dlh k ekonomike štátu. V roku 1934, Dwane Wallace, s pomocou jeho brata Dwighta zobrali pod kontrolu spoločnosť Cessma a znova obnovili vývoj a stavbu lietadiel, čo viedlo k svetovému úspechu.
Po druhej svetovej vojne, Cessna začala s výrobou modelu 170, ktoré s neskoršími modelmi(najmä s modelom 172) sa stalo najvyrábanejšie ľahké lietadlo v histórií letectva. Spoločnosť Cessna sa môže pýšiť tým, že na ich lietadlách bolo vyučených viac pilotov než na lietadlách od iných výrobných spoločností.
V roku 1985, Cessnu odkúpila spoločnosť General Dynamics. Výroba piestových motorov bola prerušená v roku 1986 a dôvodom bolo zodpovednosť výrobcu uhradzať škody. V roku 1992, Textron Inc. kúpil spoločnosť Cessna a návrhy piestovo-poháňaných lietadiel modelov 172, 182 a 206 pokračovala po revitalizačnom jednaní všeobecného letectva v roku 1994. 
27. novembra 2007, materská spoločnosť Textron oznámila, že Cessna úspešne odkúpila zbankrotovanú spoločnosť Columbia Aircraft za 26,4 mil. USD a prevzali výrobu lietadiel Columbia 350 a 400, ktoré vyrábajú ako Cessna 350 a Cessna 400 v súčasnosti v kolumbijskej fabrike nachádzajúcej sa v meste Bend, v Oregone.
Vyslovovali sa špekulácie že potenciálny zisk z odkúpy Columbie, by mal ukončiť projekt Cessna NGP, ale 26. septembra 2007, viceprezident pre obchod Roger Whyte potvrdil, že vývoj NGP projektu bude pokračovať a neovplyvní to ani kúpa Columbie.
V súčasnosti Cessna vyrába dvoj, štvor a šesť miestne jednomotorové, užitkové turbovrtuľové
a obchodné prúdové lietadlá.
Kizuna

Kizuna (jap.: KIZUNA～絆～) je japonská manga séria, ktorú napísal a nakreslil Kazuma Kodaka a publikovalo ju vydavateľstvo "Biblos". Na jej základe vzniklo v roku 1994 polhodinové OVA anime s rovnakým názvom. O rok neskôr bolo vyrobené aj druhé pokračovanie. Tretie pokračovanie prišlo až v roku 2001 s názvom Kizuna: Koi no kara Sawagi (jap.: KIZUNA ~恋のから騒ぎ~), ktoré už bolo dlhé až 45 minút a bolo preložené aj do angličtiny s názvom "Kizuna: Much Ado About Nothing". Žánrovo sa táto manga aj anime zaraďuje do šónen-ai a jaoi.
Príbeh.
Príbeh sa zameriava na obdobie cesty hlavného hrdinu zo základnej školy na strednú a od priateľstva k láske, pri čom hlavný hrdina má na blízku nevlastného brata s vlastnými zámermi. Jeho otec navyše patrí k japonskej mafii jakuze a daná cesta je aj preto poznačená dramatickými okolnosťami.
Dara Rolins

Dara Rolins, vlastným menom Darina Rolincová, narodená ako Darina Gambošová, resp. v 80. rokoch 20. storočia Darinka Rolincová (* 7. december 1972 Bratislava) je slovenská speváčka a podnikateľka žijúca v Prahe.
Osobný život.
25. marca 2008 sa jej v nemocnici v Prahe-Krči narodila dcéra Laura. V novembri 2010 jej skončil viac ako štyri roky trvajúci vzťah s jej priateľom a Lauriným otcom Matejom Homolom, spevákom a gitaristom skupiny Wohnout. V rokoch 2011 až 2018 tvorila pár so slovenským raperom Rytmusom. V súčasnosti je vo vzťahu s bývalým českým futbalistom Pavlom Nedvědom.
Jej sestra Jana Oláhová - Hádlová je manažérka a textárka.
Piesne.
Známe hity.
80. – 90. roky
Súčasné hity
Bibliografia.
Knihy:
Diáre:
Arabela

Arabela môže byť:
Velenje

Velenje (v rokoch 1981 - 1990 Titovo Velenje) je piate najväčšie mesto v Slovinsku. Má rozlohu a žije tu 33 331 obyvateľov. Nachádza sa severovýchodne od Ľubľany. Po smrti juhoslovanského prezidenta Josipa Tita bolo mesto premenované na Titovo Velenje. V roku 1991 sa vrátilo po vyhlásení slovinskej nezávislosti k pôvodnému menu.
Nachádza sa tu hlavné sídlo spoločnosti Gorenje, ktorá je známa výrobou kuchynskej techniky.
Anna Andrejevna Achmatovová

Anna Andrejevna Achmatovová, ; pôvodným menom Anna Andrejevna Gorenková, (* 23. jún 1889, Odesa, Ruské impérium, dnes Ukrajina – † 5. marec 1966, Domodedovo, blízko Moskvy, ZSSR, dnes Rusko) bola významná ruská poetka a prekladateľka. Známa ako najvýznamnejšia ruská poetka 20. storočia.
Život.
Anna Achmatovová sa narodila v dobre situovanej rodine. Na začiatku života prežívala pokojné obdobie. Študovala v ruskom Petrohrade. Avšak po Októbrovej revolúcii začala byť ako spisovateľka prenasledovaná a cenzúra zakázala vydávať jej diela. Režim odsúdil jej manžela na smrť za velezradu a jej syna uväznil. Nasledoval úplný zákaz písania, Achmatovová sa uzavrela do seba a začala písať hlbšie diela.
Bola manželka básnika Nikolaja Gumiľova. Ich syn Lev Gumiľov bol historik. 
Dielo.
Achmatovová je predstaviteľka modernistického básnického smeru, tzv. akméizmu. Spočiatku písala predovšetkým milostnú a vlasteneckú lyriku. Potom vytvárala postsymbolické básne a neskôr v nadväznosti na dianie v krajine tragické lyrické básne o stalinskom terore.
Koper

Koper (, ) je pobrežné mesto v Slovinsku pri Jadranskom mori a najvýznamnejší prístav v krajine. Celá obec má rozlohu 311,2 km² a žije tu 25319 obyvateľov.
Nachádza sa tu Pretoriánsky palác z 15. storočia v benátskom gotickom štýle, Karmínová rotunda z 12. storočia a katedrála svätého Nazariusa s vežou zo 14. storočia.
Okane ga Nai!

Okane ga Nai! (jap.: お金がないっ; slov. doslovne: "Žiadne peniaze!") je japonská manga séria, ktorú napísal Hitojo Šinozaki a nakreslil Tóru Kósaka. Bola publikovaná spoločnosťou Gentosha Comics, Inc. Na jej základe vzniklo štvordielne OVA anime. Žánrovo sa zaraďuje do jaoi.
Príbeh.
Nádherný chlapec "Ajase Jukija" je vydražený na aukcii, aby splatil dlh svojho bratranca "Tecua Išího", ktorý má u jakuzy. Kúpil ho "Kanó Somuku", ktorý vedie finančnú spoločnosť. Prečo ho kúpil? Ajase sa stane slobodným, keď zaplatí dlh svojho bratranca a hotovosť, za ktorú ho Kanó kúpil. Ale 18-ročný študent, ktorý vyzerá oveľa mladšie aj vďaka svojmu krehkému výzoru, je sám a nemá peniaze. Kanó dá Ajasemu jeden návrh.
Medzinárodné letisko Hartsfield-Jackson Atlanta

Medzinárodné letisko Hartsfield-Jackson Atlanta (IATA: ATL, ICAO: KATL; miestne názvy: Letisko Atlanta, Letisko Hartsfield, Hartsfield – Jackson) sa nachádza 11 kilometrov južne od centrálnej obchodnej oblasti Atlanty v štáte Georgia, USA. Podľa štatistík je najrušnejším letiskom na svete od roku 1999 podľa počtu odbavených cestujúcich a od roku 2005 aj podľa počtu odletov a príletov lietadiel. V roku 2019 letisko odbavilo 110 531 300 pasažierov a uskutočnilo 904 301 letov.
História.
Letisko bolo založené v roku 1925 z iniciatívy primátora W. Simsa, v roku 1930 odbavilo denne 16 letov a bolo na treťom mieste za letiskom v New Yorku a Chicagu. V rokoch 1940-1945, počas 2. svetovej vojny, slúžilo aj ako vojenské letisko a jeho plocha sa zdvojnásobila a dosiahlo rekord 1 700 vzletov a pristátí za jediný deň, čo z neho urobilo najrušnejšie letisko v Spojených štátoch. V roku 1948 prešlo provizórnou odbavovacou budovou milión cestujúcich, ale až v roku 1956 sa otvorila prvá medzinárodná linka do Montrealu. V roku 1980 bol otvorený nový terminál na ploche 23 ha s ročnou kapacitou cestujúcich až 55 miliónov. V decembri 1984 bola dokončená štvrtá dráhou s dĺžkou 2 700 m a ďalšia runway sa v roku 1985 predĺžila na 3 624 m. Piata dráhou bola dokončená v roku 2006 a zvýšila kapacitu letiska z 184 letov za hodinu na 237 letov za hodinu. S piatou dráhou je jedným z mála letísk, ktoré môžu vykonávať simultánne tri odlety alebo pristátia naraz. V decembri 2015 sa stalo prvým letiskom na svete, ktoré ročne obslúžilo viac ako 100 miliónov cestujúcich.
Popis.
Letisko má riadiaca vežu vysokú 121 m a päť paralelných betónových dráh v smere západ-východ, medzi ktorými ležia terminály. Hlavný terminál leží na západnom konci a nový medzinárodný terminál na východnom konci. Medzi nimi je šesť nástupných hál (Concourse), ktoré sú usporiadaná v rade za sebou, kolmo k osi letiska. Haly T a A-D slúžia pre vnútroštátne lety a najvýchodnejšie haly E a F slúžia výhradne pre medzinárodné lety. Haly sú spojené podzemnou chodbou a bezplatným automatickým vlakom so stanicami pod každou z nich. Všetky haly majú dohromady 207 odletových brán.
Letisko je hlavným sídlom spoločnosti Delta Air Lines, ktorá prepravuje asi 60 % cestujúcich. Ďalšími významnými spoločnosťami sú Southwest Airlines a Atlantic Southeast Airlines. K letisku priliehajú administratívne budovy, hotely a parkovacie domy. Letisko zamestnáva vyše 55-tisíc ľudí a je najväčším zamestnávateľom v štáte Georgia.
Sensitive Pornograph

Sensitive Pornograph (jap.: センシティブ・ポルノグラフ, "Senšitibu Porunogurafu") je japonská manga od mangaky Ašiky Sakurovej, publikovaná spoločnosťou Digital Manga Publishing. Na jej podnet vzniklo aj jednodielne OVA anime. Žánrovo sa zaraďuje do jaoi.
Príbeh.
Anime sa skladá z dvoch samostatných príbehov.
Prvý príbeh.
Prvý príbeh je o mladom nádejnom mangakovi "Seidžim", ktorý sa stretne so svojím vzorom – o 10 rokov starším "Sonom". Seiji je prekvapený, pretože si vždy myslel, a to nielen on, že Sono je žena a ešte viac ho prekvapí skutočnosť, že Sono Hanasaki vôbec nevyzerá na svojich tridsať dva rokov. Sono ho pozve na pohárik, čo Seiji s radosťou prijme a nakoniec skončia u Sona doma.
Druhý príbeh.
Jednou z hlavných postáv druhého príbehu je študent "Ueno", privyrábajúci si vo voľnom čase strážením domácich zvierat. Raz je poslaný na miesto, kde má byť králik "Aki", ktorý je vraj osamotený a potrebuje spoločnosť. Ukáže sa však, že je ním zviazaný chlapec, ktorého nájde v šatníku, a ktorého majiteľ si potrpí na zvláštne hry.
Fly for fun

Fly for fun (skr. "Flyff") je kórejská freewarová MMORPG.
Povolania.
Vagrant ("Tulák,potulný") - Základne povolanie až po 15 level. Bojuje s mečom alebo sekerou. Používa štít.
First class Job´s.
Na 15 leveli je potrebné vybrať si jedno z týchto 4 povolaní.
Mercenary ("Žoldnier") - V podstate pokračovanie vagranta. Bojuje s mečom a sekerou. Používa štít. Oblečenie zo začiatku modré neskôr zelené. Potrebuje hlavne silu. Na leveli 60 možnosť zmeny na Blade alebo Knight.
Acrobat Používa luk alebo "Yo-Yo"(niečo ako bumerang). Nemôže používať štít. Oblečenie: odtiene čiernej a červenej. Potrebuje všetky schopnosti čiže silu, staminu, inteligenciu a DEX. Na leveli 60 možnosť zmeny na Jester alebo Ranger.
Magician ("Mág :)") Používa "Staff" (veľká palica na boj - obojručná) alebo "Wand" (prútik - jedno ručná). Štít používa len keď má Wand. Oblečenie: odtiene modrej. Potrebuje hlavne inteligenciu. Na leveli 60 možnosť zmeny na Elementora alebo Psykeeper.
Assist: Používa "Knuckle"(niečo ako boxerská rukavica) a "Stick" (obojručná palica). Oblečenie: odtiene ružovej a červenej. Štít používa len keď má Knuckle. Assist môže buď bojovať, vtedy je najlepšia Knuckle a zlepšovanie Staminy a Sily, alebo môže chodiť do party, používať Stick a dávať Buffy. Buffy zlepšujú schopnosti Attack, Defence atď. Na leveli 60 možnosť zmeny na Billposter alebo Ringmaster.
Second class Job´s.
Blade.
Blade môže mať dva meče alebo dve sekery. Je známy obrovskou rýchlosťou útoku a veľkými hitmi. Má čierne, neskôr červené oblečenie.
Knight.
Je niečo ako rytier , používa veľkú sekeru alebo meč. Môže zobrať aj viacero príšer naraz.
Lietanie.
Od levelu 20 je možné lietať(Po zakúpení metly alebo boardu.)
Ceny sú :
3000,15000,50000,200000
Počas boja na vás nemôžu útočiť pozemné obludy ani vy na nich. 
Externé odkazy.
Oficiálna stránka
Ritný otvor

Ritný otvor (iné názvy: análny otvor, riť, anus; lat. "anus") je otvor slúžiaci ako vývod tráviacej sústavy živočíchov. Pri voľne sa pohybujúcich živočíchoch sa nachádza spravidla na konci tela odvrátenom od úst. Pri niektorých živočíchoch ústi do vonkajšieho priestoru (cicavce), pri iných do kloaky. Pri druhoústovcoch vychádza z prvoúst. U cicavcov je na konci ritného kanálu.
Hartsfield

Hartsfield môže byť:
Californication – Orgie v Kalifornii

Californication – Orgie v Kalifornii (orig. "Californication") je 84-dielny americký televízny seriál z produkcie Showtime (7 sérií po 12 dielov), ktorý vytvoril Tom Kapinos. Koncom roka 2013 ohlásili poslednú a to 7. sériu seriálu, ktorá mala premiéru 13. apríla 2014. David Duchovny, ktorý po ukončení seriálu Akty X nemal veľa zaujímavých ponúk, v ňom stvárnil Hanka Moodyho, príťažlivého, inteligentného, ostrého a uštipačného "beststellerového" spisovateľa. Odkedy sa presťahoval z New Yorku do kalifornského Los Angeles však poriadne nenapísal ani riadok. S tým však nie je spokojný jeho agent Charlie (Evan Handler), ktorý mu ako alternatívu vymyslí písať ironizovaný blog internetového časopisu. Hank má síce dospievajúcu dcéru, ale nikdy sa neoženil, pretože sa k tomu nevedel rozkývať. Priateľka Karen (Natascha McElhone) ho opustila a rozhodla sa založiť si novú rodinu po boku nakladateľského magnáta Billa (Damian Young). Hank sa s tým nevie zmieriť a, hoci sa v jeho posteli strieda množstvo nádherných dievčat a žien, on by chcel len trochu obyčajného spoločného šťastia so svojimi milovanými, ktorí sa mu pomaly vzďaľujú.
Seriál má príjemný konverzačný humor so šteklivými viaczmyslami. Na druhej strane sa od iných sitcomov líši tým, že nemoralizuje, nevymýšľa si nič, s čím by sa človek mohol v živote, pri troche smoly, stretnúť, nehrá prvoplánovo na city a nie je rozťahaný do množstva bezobsažných epizód. Drsne, ale pritom veľmi inteligentne a emotívne pobaví.
Epizódy.
"Pozri: Zoznam častí seriálu Californication"
Steve Morse

Steve J. Morse (* 28. júl 1954, Hamilton, Ohio, USA) je americký gitarista známy predovšetkým svojím pôsobením v kapelách Dixie Dregs a Deep Purple. 
Hral vo svojej hudobnej kariére vo viacerých žánroch od rocku, country, funku, džezu, klasickej hudby, či ich vzájomnými kombináciami. Okrem sólovej kariéry a spolupráce na projektoch umelcov z hudobnej brandže krátko spolupracoval aj so skupinou Kansas. Morse je členom skupiny Deep Purple od roku 1994.
Ptuj

Ptuj je mesto a jedna z 11 mestských obcí v Slovinsku. Nachádza sa v Dolnom Štajersku v severovýchodnom Slovinsku a má 23 242 obyvateľov. Jeho rozloha je 66,7 km².
Je to jedno z najstarších miest v celom Slovinsku. Nachádza sa 27 kilometrov juhovýchodne od Mariboru. Jeho dejiny sa začínajú od doby kamennej, najväčší rozkvet zažilo počas Rímskej ríše. Mesto Poetovio bolo základným táborom pre légiu XIII Gemina v Panónii. Názov mesta pochádza z čias cisára Trajána, ktorý dal vtedajšej osade štatút mesta a pomenoval ho Colonia Ulpia Traiana Poetovio. V roku 69 tu bol zvolený cisár Vespasián a z tejto doby pochádza prvá písomná zmienka o meste. Vyplienili ho Huni, tých vystriedali Avari a neskôr Slovania. Mestské práva v stredoveku získalo opäť až v 10. storočí.
V meste sa nachádzajú známe termálne kúpele, v ktorých je bazén s teplotou vody presahujúcou 40 °C.
Hizen (provincia)

Provincia Hizen () bola stará japonská provincia, ktorá susedila s provinciami Čikuzen a Čikugo. Bola súčasťou Saikaidó, v súčasnosti je jej územie rozdelené medzi prefektúry Saga a Nagasaki. (Súčasťou Nagasaki sú okrem územia provincie Hizen aj územia provincií Cušima a Iki.)
Starobylé provinčné hlavné mesto sa nachádzalo neďaleko mesta Jamato. Hidejoši Tojotomi riadil inváziu do Kóree z mesta Nagoja v provincii Hizen a Šimabarské povstanie sa odohralo tiež v tejto provincii. V období Sengoku bola oblasť rozdelená medzi mnohých daimjóv, z ktorých najbohatší mali za hradné mesto Sagu.
Cessna 182

Cessna 182 Skylane je štvorsedadlové (s možnosťou doplnenia dvoch detských sedadiel do batožinového priestoru), vysokovýkonné, jednomotorové, ľahké lietadlo. Toto lietadlo bolo zavedené do prevádzky v roku 1956 a existuje početné množstvo variant Cessny 182, vrátane verzie so zasunuteľným podvozkom. Cessna 182 je druhý najobľúbenejší model lietadla Cessna po modeli Cessna 172.
Vznik a vývoj.
Cessnu 182 predstavili v roku 1956 ako trojkolesový variant k modelu Cessna 180. V roku 1957 bol variant 182A predstavený pod názvom "Skylane". K neskorším modelom boli pridané účinnejšie motory a väčšie okná.
Cessna sa v roku 1990 znovu vrátila k produkcii viacúčelových lietadiel ako bol napríklad aj tento model. V roku 2005 Cessna začala ponúkať elektronické multifunkčné displeje na zobrazovanie informácií Garmin G1000 ako voliteľnú inováciu do Skylana. Neskôr sa stala avionika tohto typu v kokpite štandardným vybavením.
Vitalij Michajlovič Žolobov

Vitalij Michajlovič Žolobov (; ; * 18. jún 1937, Staraja Zburievka) je bývalý sovietsky kozmonaut. Roku 1976 sa zúčastnil na lete kozmickej lode Sojuz 21 a strávil 49 d v orbitálnej stanici Saľut 5.
Loveless

Loveless je japonská manga séria vytvorená mangakou Jun Kógovou, ktorú publikovala spoločnosť Ichijinsha v časopise „Monthly Comic Zero Sum“. Príbeh sa zaraďuje do žánru šónen-ai. V roku 2005 bol na základe mangy vytvorený aj 12-dielny anime seriál.
Do očí bijúci vzhľad v príbehu má veľa postáv, ktoré sú kemonomimi, ale presnejšie povedané, než konvenčné „mačičky“ () sú protagonistami „kocúrikovia“ (). Tí, ktorí nemajú žiadne zvieracie znaky (uši a chvosty) sú odlišovaní spoločnosťou ako „dospelí“ v tom zmysle, že už majú sexuálnu skúsenosť.
Príbeh.
12-ročný "Ricuka Aojagi" videl, ako bol pred dvoma rokmi jeho brat "Seimei" upálený. Jeho otec vtedy opustil rodinu, matka sa začala chovať zvláštne a Ricuka sa uzavrel pred okolitým svetom. Bol preto preložený na inú školu. Raz ho pred ňou zastavil vysoký "Sóbi", ktorý mu oznámil, že bol veľmi dobrým priateľom jeho brata a rád by sa s ním porozprával.
Súboje. Bojovník a obeť majú toho spoločného oveľa viac ako meno. Ale čo sa stane, ak sa prvotriedny bojovník „Beloved“ (slovensky: "Milovaný") na pokyn svojho zosnulého obetovateľa spojí s mladučkým „Loveless“ (slovensky: "Bez lásky")? Môže vzniknúť z prikázanej lásky skutočná?
Anime epizódy.
Dokopy sa odvysielalo 12 epizód anime.
Hudba.
Úvodná zvučka: „Tsuki no Curse“ od Okina Reika
Záverečná zvučka 1: „Mičijuki“ od Kaori Hikita (epizódy 1-11)
Záverečná zvučka 2: „Cuki no Curse“ od Okina Reika (epizóda 12)
Viktor Vasilievič Gorbatko

Viktor Vasilievič Gorbatko (; * 3. december 1934, Vency-Zaria – † 17. máj 2017, Moskva) bol sovietsky kozmonaut. Roku 1969 velil kozmickej lodi Sojuz 7 (skupinový let 3 lodí), roku 1977 Sojuzu 24 s pobytom v Saľute 5 a roku 1980 Sojuzu 37 v rámci programu Interkozmos s pobytom v Saľute 6.
Zoznam častí seriálu Californication

Toto je zoznam častí seriálu Californication – Orgie v Kalifornii.
Gorgoroth

Gorgoroth je black metalová kapela, pochádza z Bergenu v Nórsku. Ich texty sú založené na satanizme, stavajú sa proti kresťanstvu a jeho ideám.
Meno "Gorgoroth" je prevzaté z diela Pán prsteňov od J. R. R. Tolkiena, kde sa týmto názvom označuje "pláň strachu" v zemi Mordor.
Momentálne je zostava kapely chudobnejšia o Tormentora a Tomasa Asklunda. Tormentor sa z bližšie neuvedených príčin nezúčastnil nahrávania Quantos Possund Ad Satanitatem Trahunt a ani nefiguroval v zostave kapely na koncertoch v Trondheime a Bergene v auguste a októbri 2009 – nahradil ho Skyggen, na aký čas nie je upresnené. Tomas Asklund sa rozhodol, že nebude koncertovať a tak album len nabubnoval a poskytol kapele pre nahrávanie albumu svoje Monolith Studio v Stockholme. Na dvoch už spomenutých koncertoch jeho miesto zaujal Vyl z Keep of Kalessin.
Gorgoroth nielenže nezapisujú texty svojich piesní do bookletov, ale dokonca veľmi aktívne potláčajú pokusy fanúšikov zverejňovať akékoľvek prepisy textov prípadne tabulatúr. Výsledkom je, že na viacerých internetových stránkach zaoberajúcich sa textami skupín je pri Gorgoroth namiesto textu správa, že skupina si neželá zverejňovanie svojich textov. Dôvod pre takýto postoj nie je známy.
Čikuzen (provincia)

Čikuzen () bola stará japonská provincia na ostrove Kjúšú, na území ktorej sa dnes nachádza prefektúra Fukuoka, mimo južnej a východnej časti Fukuoky. Provincia Čikuzen susedila s provinciami Buzen, Bungo, Čikugo a Hizen.
Predpokladá sa, že pôvodné starobylé hlavné mesto sa nachádzalo neďaleko Dazaifu, hoci dominantným mestom sa v súčasnosti stala Fukuoka.
V rokoch 1274 a 1281 bola provincia Čikuzen miestom vylodenia mongolských inváznych síl, ktoré boli nakoniec zničené silným tajfúnom, ktorý bol následne nazvaný "božským vetrom" (kamikadze).
Čikugo (provincia)

Provincia Čikugo () bola stará japonská provincia na ostrove Kjúšú, na území ktorej sa dnes nachádza južná časť prefektúry Fukuoka. Provincia Čikugo susedila s provinciami Higo, Bungo, Čikuzen a Hizen.
Starobylé hlavné mesto provincie sa nachádzalo neďaleko súčasného mesta Kurume; v období Edo bola provincia rozdelená na dve léna: klan Tačibana držal južné léno v Janagawe a klan Arima severné léno v Kurume.
Anus

Anus alebo (najmä pre cicavce aj) riť môže byť v anatómii:
Riť môže byť neodborne:
Cessna 172

Cessna 172 Skyhawk je civilné lietadlo americkej výroby. Ide o štvorsedadlový, jednomotorový hornoplošník. Je početne najvyrábanejším typom lietadla na svete.
Vznik a vývoj.
Cessna 172 Skyhawk bola zavedená do sériovej výroby v novembri 1955.V podstate išlo o upravený model 170, s prekonštruovaným smerovým kormidlom trojkolesovým predovým podvozkom, na rozdiel od modelu 170, ktorého podvozok bol zadného typu. Pri verzii Cessna 172A boli zavedené šípovité chvostové plochy, čo bola len jedna z mnohých zmien, zavedených počas výroby tohoto stroja. Tomuto modelu bola na začiatku šesťdesiatych rokov pridelená prezývka "Skyhawk" a tento model znamenal obrovský obchodný úspech. Do prerušenia výroby v roku 1985, bolo vyrobených viac než 36 000 ks tohoto stroja a v polovici deväťdesiatych rokov bola výroba znovu obnovená. Rovnako ako pri ostatných modeloch "Cessny", francúzska firma Reims Aviation odkúpila licenciu na výrobu lietadla pod názvom F 172 a FR 172, od roku 1963.
Týchto lietadiel bolo vyrobených viac, než 43 000, čiže viac, ako ktorýchkoľvek iných lietadiel. Je to to pravdepodobne najpopulárnejšie lietadlo používané na letecký výcvik na svete.
Verzie.
Dlhotrvajúci proces zlepšovania a upravovania vyústil do nespočetného množstva verzií základného modelu 172. Pokrok a verzie boli označované príponami za číslom modelu, pričom do roku 1985, keď bola prerušená výroba, sa dostala až k modelu 172Q. 
Zaujímavosti.
Svetový rekord do vytrvalosti letu.
Od 4. decembra 1958 do 7. februára 1959 vytvorili Robert Timm a John Cook svetový rekord vo vytrvalosti (tankovaného) letu v použitej Cessne 172, registračné číslo N9172B. Vzlietli z letiska McCarran Field (teraz Medzinárodné letisko Harryho Reida) v Las Vegas v Nevade. Späť pristáli opäť na McCarran Field po 64 dňoch, 22 hodinách, 19 minútach a 5 sekundách letu dlhom približne 240 000 km (150 000 míľ); viac ako 6-krát viac ako let okolo sveta na rovníku. Let bol súčasťou snahy o získanie finančných prostriedkov pre nadačný fond boja proti rakovine Damon Runyon Cancer Fund. Lietadlo je teraz vystavené na letisku Harryho Reida.
Naftový pohon.
4. októbra 2007 spoločnosť Cessna oznámila svoj plán skonštruovať model s naftovým pohonom, ktorý mal byť od polovice roka 2008 označený ako 172 Skyhawk TD („Turbo Diesel“). Plánovaným motorom mal byť Thielert Centurion 2.0, kvapalinou chladený, dvojlitrový objem, dvojitá horná vačka, štvorvalcový, radový, turbodiesel s plným digitálnym riadením motora s výkonom 155 hp (116 kW), na palivo Jet-A. V júli 2013 bola výroba modelu 172TD zrušená pre Thielertov bankrot. Lietadlo bolo neskôr vylepšené na model Turbo Skyhawk JT-A, ktorý získal certifikáciu v júni 2014 a jeho výroba bola ukončená v máji 2018.
Higo (provincia)

Provincia Higo () bola stará japonská provincia na ostrove Kjúšú, na území ktorej sa dnes nachádza prefektúra Kumamoto. Provincia Higo susedila s provinciami Čikugo, Bungo, Hjúga, Ósumi a Sacuma.
Hradné mesto Higo bolo zvyčajne Kumamoto. V období Muromači bol vlastníkom provincie Higo klan Kikuči, ale boli o ňu obraní v období Sengoku a provinciu obsadili susední vládcovia, od klanu Šimazu zo Sacuma až po Hidejošiho Tojotomiho, ktorý napadol Kjúšú a dal Higo svojím vazalom. Prvým bol Narimasa Sasa a posledným Kijomasa Kató. Klanu Kató boli jeho panstvá zanedlho (1632) odobrané a oblasť bola daná klanu Hosokawa.
V období Sengoku bolo Higo najväčším centrom kresťanov v Japonsku a tiež bolo miestom, kde Musaši Mijamoto zostal na pozvanie daimjóv Hosokawa počas kompletovania jeho diela "Kniha piatich kruhov".
Konečník

Konečník alebo rektum (lat. rectum) môže byť:
Nadine Gordimerová

Nadine Gordimerová (* 20. november 1923, Johannesburg, Juhoafrická republika – † 13. júl 2014, tamže) bola juhoafrická spisovateľka a politická aktivistka.
Je nositeľkou Nobelovej ceny za rok 1991. V roku 1974 získala taktiež Bookerovu cenu za román "The Conservationist".
Ritný kanál

Ritný kanál alebo análny kanál (alebo nepresne "anus" či "riť"; lat. "canalis analis") je koncová časť konečníka (resp. pri inej terminológii pokračovanie konečníka) cicavcov. Končí sa ritným otvorom. 
U človeka je dlhý 2-4 cm a obopínajú ho dva svaly - vnútorné a vonkajšie zvierače, ktorými sa ovláda odchod stolice a plynov.